**................../...........2023**

**MINISTERUL SĂNĂTĂȚII**

**DIRECȚIA GENERALĂ SĂNĂTATE PUBLICĂ ȘI PROGRAME DE SĂNĂTATE**

**Direcția programe de sănătate publică**

**APROBAT**

**p. MINISTRUL SĂNĂTĂȚII**

**PROF. UNIV. DR. ADRIANA PISTOL**

**SECRETAR DE STAT**

**REFERAT DE APROBARE**

În prezent programele naționale de sănătate publică se derulează în conformitate cu prevederile:

- HG nr. 423/2022 privind aprobarea programelor naţionale de sănătate;

- Ordinului ministrului sănătății nr. 964/2022 privind aprobarea Normelor tehnice de realizare a programelor naţionale de sănătate publică, cu modificările și completările ulterioare.

În temeiul atribuțiilor prevăzute la art. 55 lit. f) din Titlul II „Programele naţionale de sănătate” al Legii nr. 95/2006 privind reforma în domeniul sănătății, republicată, cu modificările și completările ulterioare, structura din cadrul Ministerului Sănătăţii, responsabilă de elaborarea şi coordonarea programelor naţionale de sănătate, „propune ministrului sănătăţii măsuri pentru îmbunătăţirea derulării programelor naţionale de sănătate”.

În contextul legal sus menționat și având în vedere:

- Referatul nr. AR14988/18.08.2023 s-a aprobat incepând cu data de 1 ianuarie 2024, mărirea valorii tichetului de masă pentru donatorii de sânge de la 9,57 lei/tichet la 40 lei/ tichet,

- adresa Institutului Național de Transfuzie Sanguină “Prof. dr. C.T. Nicolau” nr.3312/c/06.11.2023 înregistrată la sediul Ministerului Sănătății cu nr. 868/06.11.2023,

supunem aprobării dumneavoastră, conform adresei INTS “Prof. dr. C.T. Nicolau” nr.3312/c/06.11.2023 înregistrată la sediul Ministerului Sănătății cu nr. 868/06.11.2023, modificarea Normelor tehnice de realizare a programelor naționale de sănătate publică, după cum urmează:

1. La Anexa nr. 6 la normele tehnice la punctul VI. ” programul naţional de securitate transfuzională”, litera C. „Activităţi”, punctul 5. „controlul imunologic şi virusologic suplimentar pentru plasma proaspăt congelată recoltată de la donator vindecat de COVID-19, denumită în continuare PPC-DV-COVID-19, conform legislaţiei în vigoare” se abrogă,
2. La Anexa nr. 6 la normele tehnice la punctul VI. ” programul naţional de securitate transfuzională”, litera D. „Indicatori de evaluare”, punctul 1.2. “număr donări/unităţi recoltate şi testate pe an de PPC-DV-COVID-19: 10.000 donări”, se abrogă.
3. La Anexa nr. 6 la normele tehnice la punctul VI. ” programul naţional de securitate transfuzională”, litera D. „Indicatori de evaluare”, punctul 2.1. se modifică, începând cu 01.01.2024, și va avea următorul cuprins:

“2.1. cost mediu estimat/unitate de sânge recoltată şi testată: 467 lei”.

1. La Anexa nr. 6 la normele tehnice la punctul VI. ” programul naţional de securitate transfuzională”, litera D. „Indicatori de evaluare”, punctul 2.2. “cost mediu estimat/unitate PPC-DV-COVID-19 testată suplimentar: 987 lei”, se abrogă.

Precizăm că, potrivit adresei INTS “Prof. dr. C.T. Nicolau”, anterior menționată, calculul costului mediu estimat/unitate de sânge recoltată şi testată s-a făcut pornind de la indicatorul de eficiență realizat la 30 septembrie 2023 (în valoare de 254 lei), valoarea tichetelor de masă la data prezentei (66,99 lei) și valoarea tichetelor de masă la 01.01.2024 (280 lei), dupa cum urmează: 254 - 66,99 + 280 = 467,01.

În sensul celor menţionate mai sus vă transmitem, alăturat, proiectul de Ordin al ministrului sănătății pentru modificarea și completarea prevederilor Normelor tehnice de realizare a programelor naţionale de sănătate publică, aprobate prin Ordinul ministrului sănătăţii nr. 964/2022, pe care – dacă sunteţi de acord – vă rugăm să-l aprobaţi în vederea publicării în Monitorul Oficial al României, Partea I.

**DIRECTOR GENERAL**

**Dr. Amalia Șerban**

**DIRECTOR**

**Dr. Ioana Popinceanu**

*Intocmit*

*Liliana Butesteanu*